Publication: Magyar Közlöny
Issue: MK-2001-28 (Year: 2001, Number: 28)
Era: 1990-2004
Section: [3. számú melléklet a 26/1997. (VII. 10.) MKM rendelethez]
Paragraph Index: 140

1. Beszédkészség A jelen kerettanterv a négy alapkészség arányos és egyenletes fejlesztését tartja kívánatosnak, hangsúlyozva, hogy a beszédkészség fejlesztése semmiképpen nem zárulhat le a 0., illetve 1. évfolyam végén: a nyelvi kifejezőeszközök gyarapodása, a szókészlet bővülése ugyanis nem jár automatikusan együtt a beszédkészség fejlődésével. Cél A tanulót képessé kell tenni arra, hogy nyelvi kifejezőeszközei korlátozott volta és tapasztalatlansága ellenére is minden élethelyzetben ki tudja fejezni gondolatait, érzéseit, meg tudja fogalmazni ítéleteit, illetve sikeres párbeszédet tudjon folytatni. El kell érni, hogy a huzamosabb ideig tartó kommunikációt ne zavarják jelentősebb félreértések, a beszélgető társ ne kényszerüljön többszöri rákérdezésre, pontosításra vagy találgatásra, a beszélgetést egyik fél se érezze annyira fárasztónak vagy lehetetlennek, hogy emiatt a kapcsolatot megszakítsa. 2001/28/II. szám B1 szint Önálló megnyilatkozás A tanuló legyen képes — felkészülés nélkül kb. 3—5 percig helyes kifejezésekkel, hangsúllyal és folyékonyan, egyszerű, de összefüggő mondatokkal beszélni a feldolgozott (B1 szintű) témakörökről, gondolatait megfelelő logikai sorrendben előadva, — biztonsággal kommunikálni a számára ismerős témákról (információt kérni, ellenőrizni), — kifejezni kérdéseit, kétségeit, nehézségeit számára kevésbé ismerős helyzetekben, — leírni egy valós eseményt vagy akár egy álmot, — elmesélni egy történetet, szóban összefoglalni egy eseményt, — összefoglalni egy rövid elbeszélést, cikket, előadást, vitát ha ezek nyelvezete nem túl nehéz és témájuk számára ismerős, — megmagyarázni véleményét akár elvont témákról is, mint például egy film, egy könyv, zene stb., illetve összehasonlítani azt másokéval, — beszélni terveiről, elképzeléseiről, vágyairól, — kifejezni olyan érzelmeket, mint például a meglepődés, az öröm, a szomorúság, a kíváncsiság vagy a közöny. Társas megnyilatkozás A tanuló legyen képes — információt cserélni, ellenőrizni minden helyzetben, a célnyelv szokásainak megfelelően (gesztusnyelv), — megfelelő szókinccsel helyes válaszokat adni a hozzá intézett kérdésekre, — felkészülés nélkül társalgást kezdeményezni és azt fenntartani számára ismerős (B1 szintű) témakörökből, valamint olvasmány-, illetve filmélményekről stb., — bekapcsolódni és aktívan részt venni egy hétköznapi beszélgetésbe, ha a beszélgetőpartner a normáknak megfelelően fejezi ki magát, bár időnként még szüksége lehet arra, hogy rákérdezzen a számára ismeretlen szavakra, kifejezésekre, — udvarias formában hangot adni meggyőződéséről, véleményéről, egyetértéséről, illetve ellenvéleményéről, Félévenként kerül sor, a komplex mérésen belül, a szóbeli felmérésekre. A mért készségek a következők: — szókincs-gazdagság, — nyelvtani pontosság, — gördülékenység, — interakció, — kiejtés-intonáció. A beszédkészség szintjének mérésére, értékelésére a többi készség mérésével együtt, szóbeli vizsgán kerül sor. Lehetséges mérési követelmények A tanult témaköröknek megfelelően kb. 10 perces időtartamban — bevezető beszélgetés (személyre szóló kérdések alapján), — tanult anyag összefoglalása (az előre megadott témakörökhöz kapcsolódó kérdések alapján), — képleírás (kérdés-felelet, történetelbeszélés, társalgás), — hétköznapi témájú szituációs játék. B2 szint Önálló megnyilatkozás A tanuló legyen képes — részletes, körülbelül 3—5 percig tartó, összefüggő bemutatást adni az érdeklődési területéhez tartozó témák széles köréből, 2001/28/II. szám — világosan kifejteni és kiegészíteni érveit, kiállni véleménye mellett, és azt megfelelő példákkal alátámasztani, — elmagyarázni véleményét az adott témakörben a különböző lehetőségek előnyeit és hátrányait bemutatva, — érvekkel alátámasztott okfejtést előadni, — közérdekű bejelentést tenni a legáltalánosabb témakörökben olyan fokú közérthetőséggel, folyékony nyelvhasználattal és spontaneitással, amely a hallgatóság körében nem okoz feszültséget vagy kényelmetlenséget, — világos, jól előkészített 10—20 perces előadást tartani a nyilvánosság előtt, megfelelően kifejtve támogató vagy ellenző véleményét bizonyos témakörökben, és megfelelő módon ismertetni a különféle megoldási lehetőségek előnyeit és hátrányait. Társas megnyilatkozás A tanuló legyen képes — elérni, hogy a körülbelül 20—30 percig tartó folyamatos és spontán beszélgetést folytasson, a kommunikációt ne zavarják jelentősebb félreértések, a beszélgetőtárs ne kényszerüljön többszöri rákérdezésre, pontosításra vagy találgatásra, a beszélgetést egyik fél se érezze annyira fárasztónak vagy lehetetlennek, hogy emiatt a kapcsolatot megszakítsa, — aktívan részt venni egy vitában, és ott kifejteni és megvédeni a véleményét, spontán módon, egyszerűen, érthetően és a nyelvi tevékenység színtereinek (magánszféra, közszféra, szakterületek) leginkább megfelelő formában kifejezni szükségleteit, kívánságait, szándékait, tapasztalatait, véleményét és érzéseit, — reagálni adott helyzetre, — köznapi téma megvitatásában aktívan részt venni, — a beszélgetés menetét, sebességét befolyásolni, — a partnertől gondolatainak világosabb megfogalmazását kérni. Lehetséges mérési követelmények: — személyre szóló felvezető kérdésekre reagálás, — a kijelölt témakörökből összefoglalás, — közérdeklődésre számot tartó témában spontán beszélgetés vagy csoportos vita. A vizsga időtartama személyenként körülbelül 10 perc. C1 szint Önálló megnyilatkozás A tanuló legyen képes — összetett témákról világos, részletes ismertetőt, beszámolót nyújtani, megfelelően beépítve a résztémákat, az egyes témákat továbbgondolva és megfelelő következtetéseket levonva, — világos, tervszerűen kialakított leírást és bemutatást nyújtani, megfelelő hangsúlyt fektetve a lényeges kérdésekre és a téma kifejtését jól elősegítő részletekre, — közérdekű bejelentéseket tenni úgy, hogy a finomabb jelentésárnyalatokat is ki tudja fejezni, — egy összetett témáról világos, tervszerűen felépített 15—20 perces előadást tud tartani, kiemelve a lényeges pontokat, valamint a mondanivalót megfelelően alátámasztó részleteket, — spontán módon eltérni az előre átgondolt szövegtől, — felkelteni a közönség figyelmét, — gondolatait kifejezően, könnyedén, szórakoztatóan megjeleníteni. 2001/28/II. szám Társas megnyilatkozás A tanuló legyen képes — elérni, hogy a spontán és folyamatos kommunikációt a társalgás egész időtartama alatt ne zavarják félreértések, a beszélgetés során egyik fél se érezzen feszültséget vagy kényelmetlenséget, — jól reagálni a közbevetett megjegyzésekre, spontán válaszokkal, gondolkodás nélkül kapcsolódni a partner által felvetett témákhoz, — választékosan, a nyelvi tevékenység színtereinek (magánszféra, közszféra, a társadalom, a szakma vagy a képzés) leginkább megfelelő formában, — kifejezni szükségleteit, kívánságait, szándékait, tapasztalatait, véleményét, érzéseit, — reagálni a beszélgetőtárs várható megnyilatkozásaira, — összetett téma megvitatásában aktívan részt venni, — a beszélgetés stílusát, mélységét befolyásolni. Lehetséges mérési követelmények: — egy előre megadott, az érettségi tételek témaköréhez kapcsolódó szövegből egy szakasz hangos felolvasása, a szövegre vonatkozó kérdésekre válaszadás, véleménykifejtés, majd a témakörnek megfelelő ismeretek összefoglalása, — a beszámoló során felmerült, de a témakörhöz szorosan nem kapcsolódó kérdésekről a beszélgetés a kérdező tanárral. A vizsga időtartama személyenként maximum 15 perc.

Source: https://magyarkozlony.hu/hivatalos-lapok/23bf0639713635e14cc8aa43db6829088ce85135/dokumentumok/d5277dcda9bcd0a068fba784edf69f31f8306729/letoltes